Forså kraftverk

Forså kraftverk er et vannkraftverk i Gildeskål kommune i Nordland. Deler av nedslagsfeltet ligger i Beiarn kommune. Kraftverket utnytter fallet på 266 meter fra reguleringsmagasinet Namnlausvatnet/Litle Sokumvatnet samt fallet på 314 meter fra Øvre Nævervatnet. Namnlausvatnet/Litle Sokumvatnet reguleres mellom 645 og 637 moh og Øvre Nævervatnet mellom 604 og 580 moh. Det er installert 1 turbin på 12 MW og midlere årsproduksjon er på 48 GWh. Samlet nedslagsfelt er på 25 km². Kraftverket eies av Norsk Hydro og Salten kraftsamband og startet produksjonen i 1963. Vannet benyttes senere i Sundsfjord kraftverk. Referanser Kilder «NVE Atlas». Utbygd vannkraft. Norges vassdrags- og energidirektorat NVE vannkraftdatabase Salten Kraftsamband